open-index/open-wikipedia-markdown huggingface dataset:
Cézaropapizmus

**Cézaropapizmus** alebo **štátne cirkevníctvo** je vzťah cirkvi a štátu, pri ktorom je panovník súčasne hlavou cirkvi.

Pôvodne sa vyskytoval v Byzantskej ríši, neskôr napríklad aj v pravosláví (cárske Rusko), od 16. storočia v Anglicku a niektorých protestantských (európskych) krajinách.

V Starom zákone Biblia dôsledne požadovala oddelenie štátnej a cirkevnej moci (a prorockého úradu). V Novom zákone je čitateľná rovnaká myšlienka – cirkevní vodcovia nebudú svetskými panovníkmi. *„On však spoznal ich pokrytectvo a odpovedal im: Prečo ma pokúšate? Prineste mi denár, aby som ho videl!  Keď mu ho priniesli, spýtal sa ich: Čí je to obraz a nápis? Odpovedali: Cisárov! A Ježiš im povedal: Čo je cisárovo, dajte cisárovi, a čo je Božie, Bohu! Veľmi sa tomu čudovali.“* *(Mar 12,15-17)* Jedinou osobou, v ktorej sa môžu úrady spojiť v jednej osobe je osoba Boha.

Kategória:Politológia
Kategória:História
Kategória:Dejiny Byzantskej ríše
Kategória:Dejiny kresťanstva
Kategória:Ekleziológia
Kolónia Svojdomov

náhľad|Ulica Na Šefranici
**Mestská štvrť Svojdomov** je štvrť rodinných domov bytového stavebného družstva Svojdomov v Žiline nachádzajúca sa na uliciach – Stárkova, Na Šefranici a Daniela Krmana, postavená v rokoch 1931 – 1932. Družstvo Svojdomov založil v roku 1930 Š. Mellner, ktorý bol aj predsedom družstva.

Celoštatna súťaž na kolóniu Svojdomov bola vyhlásená v  roku 1930. Do užšej súťaži boli oslovený architekti Michal Maximilián Scheer, J. Stein a Ž. Wertheimer. Stavebne boli realizované projekty od architektov M. M. Scheera a J. Steina. Bola tu projektovaná štvrť pre 145 rodinných domov. V rokoch 1931 – 1939 sa z plánovaných 68 domov postavilo 48 rodinných domov, ktoré stáli samostatne alebo ako dvojdomy. Jednotlivé domy boli projektované s možnosťou variability ich využitia v ďalších rokoch. Uplatnené tu boli myšlienky moderného bývania zo Stuttgartskej výstavy z roku 1927 funkcionalizmu – rovná strecha, strešné pochôdzne terasy, obytné balkóny, vystupujúce schodištia, loggie, zimné záhrady.

Členom družstva boli ponúkané projekty na rôzne typy domov: 1-izbový, 2-izbový s manzardou, dva 2-izbové byty v jednom dome, 3 izby s manzardou a 4-izbový dom. Po druhej svetovej vojne sa už pokračovalo vo výstavbe viacpodlažných budov, čím sa narušila urbanistická koncepcia doposiaľ vybudovaných rodinných domov. Priestorové riešenie domov družstva Svojdomov predstavuje jedinečnú pamiatku modernej architektúry na Slovensku, porovnateľnú s ostatnými dobovými realizáciami. Predstavuje vysoký štandard bývania a výrazne ovplyvnila vývoj bývania v meste aj v ďalších rokoch.

## Literatúra
*MELLNER Dušan:*Žilina a Svojdomov.*kniha 2010 Žilina
*Michal Scheer: *Architektonická tvorba  1925 - 1975.* Zodp. redaktor: prom.hist. Alexander Richter. PRR OZ, Nitra, január – február 1984
*KUBIČKOVÁ, K.: (Ed.): *Michal Maximilián Scheer. Architektonické dielo.* (Katalóg výstavy.) Bratislava, SNG a SAS 1993. 35
*DULLA, M.: *Slovenská architektúra od Jurkoviča po dnešok.* Perfekt, Bratislava 2007, s. 102

Kategória:Stavby v Žiline
Kategória:Architektúra z 1931
Möbius House

**Möbius House** alebo **Moebius House** je rodinný dom z roku 1993 v Het Gooi, v Holandsku. Bol navrhnutý architektonickým štúdiom UN Studio.

## Základné údaje
Projekt rodinného domu vznikol roku 1993, postavený bol do roku 1998. Navrhlo ho architektonické štúdio UN Studio z Holandska, ktorého hlavnými predstaviteľmi sú Ben van Berkel a Caroline Bos. Podlažná plocha objektu je  s objemom . Pozemok má veľkosť .

## Filozofia
Möbiov dom spája pracovný plán, kolobeh a štruktúru bez konkrétnych hraníc. Dom, ako súkromný priestor, premiešava a prepletá rozličné aktivity do jedného objektu; práca, spoločenský život, rodinný život a voľný čas, to všetko si nájde miesto v tejto kompozícii záhybu. Dynamika záhybu sleduje charakter a režim aktívneho dňa. Möbiov pásik tu nie je použitý s matematickou prísnosťou, ale je namiesto toho interpretovaný ako diagram kde si architektonické zložky ako svetlo, priestor, materiály, čas a pohyb nájdu miesto v usporiadanej štruktúre.

Použitie Möbiovho pásika v tomto návrhu transformuje bývanie v dome na prechádzku v krajine. Pásik nedelí priestor tradičným spôsobom na interiér a exteriér, ale umožňuje plynulý prechod medzi interiérom stavby a exteriérom pozemku. Berkel a Bos rozdelili pozemok do štyroch rôznych charakteristických častí. Dom je orientovaný tak by prechádzal všetkými týmito časťami rozdelenej krajiny. Zo záhybov budovy sa vytvárajú štyri charakteristické výhľady, kde sa pribúdajúcimi záhybmi vytvárajú stále nové možnosti vnímania okolitej krajiny a posunov v budove.

## Priestory v dome
Funkčný diagram spracovaný novou aktualizáciou upresňuje funkcie priestorov, bývanie sa štruktúruje na obývačku, kuchyňu, verandu a strešnú záhradu, práca sa delí na dve zložky, odpočinok obsahuje dve spálne a hosťovskú izbu so sociálnymi zariadeniami. Ostatné priestory Berkel nazval cirkulácie, kde sú umiestnené všetky schodiská v budove. Nie sú to však len chodby prepájajúce jednotlivé  záhyby naplnené funkciami, ale aj miesta kde sa formuje hlavný ohyb Möbiovho pásu. Dom má dva takéto body ohnutia, v ktorých sa obracia celá štruktúra zvnútra von a z vonku dovnútra. Takisto sa v týchto bodoch menia materiály a tiež vertikálne steny na horizontále a opačne. Tiež sa tu intímne, resp. súkromné priestory menia na spoločenské miesta a opačne.

## Materiály
Štruktúry pohybov v budove sú vyjadrené v rozvrhnutí dvoch hlavných materiálov – sklo a betón. Tieto dva materiály sa súbežne pohybujú a vymieňajú si miesta. Betónová konštrukcia sa stáva nábytkom a fasádne zasklenie sa mení na deliacu priečku.

## Pozri aj
*Möbiova páska
*Penroseov trojuholník
*Kleinova fľaša

## Zdroje
**kol. autorov: UN Studio – Design models. Thames and Hudson, London, 2006*
**Uhrík Martin: Möbius house – Diagram, UN Studio, Ben van Berkel a Caroline Bos. In: Projekt, roč. XLIV, č. 6/2002, s. 13 – 15*

Kategória:Architektúra z 1993
Kategória:Stavby v Holandsku
Kategória:Domy
Ieoh Ming Pei

**Ieoh Ming Pei** (po čínsky *Pej Jü-ming*, pchin-jin: *Bèi Yùmíng*; 26. apríl 1917, Kanton, Čína† 16. máj 2019, New York,  New York,  USA) bol čínsko-americký architekt, ktorý pôsobil v New Yorku, popredný predstaviteľ modernej architektúry. Je nositeľom Pritzkerovej ceny. Známy je aj svojími iniciálkami **I. M. Pei**.

## Životopis
Doslovný preklad mena Jü-ming z čínštiny znie „Zreteľne  vrytý“. Pri jeho udelení preukázali architektovi rodičia značnú dávku vešteckého nadania. Za posledných päťdesiat rokov Ieoh Ming Pei navrhol viac ako 50 budov po celom svete od priemyslových mrakodrapov a významných múzeí až po ubytovne pre obyvateľov s nízkym príjmom.

Pei vyrastal v Šanghaji, ale v roku 1935 sa presťahoval do Spojených štátov, aby tu študoval architektúru na Massachusetts Institute of Technology a potom na Harvard University. V roku 1948 bol architektonickým riaditeľom v developerskej  firme Webb and Knapp. Vlastnú firmu založil v roku 1958.

I. M. Pei zvyčajne používal veľké, abstraktné formy a ostré, geometrické tvary. Ním  navrhnuté do skla zahalené štruktúry pramenia z hi-tech modernistického smeru. Pei sa jednako len  omnoho  viac zaujíma o funkčnosť než o teóriu.

Počas svojej kariéry, Pei a jeho firma, vyhrali veľa architektonických cien. Prestížnu Pritzkerovu cenu dostal on sám v roku 1983.

''„Myslím si, že architektúra je pragmatickým umením. Aby sa stala umením skutočným, musí byť postavená na potrebných základoch.“ 
[thumb|[Bank of China Tower]]
[thumb|[Pyramide du Louvre]]
### Vzdelanie
* Massachusetts Institute of Technology, B. Arch. 1940  (Bakalár)
* Harvard Graduate School of Design M. Arch. 1946 (Magister)

## Dôležité budovy
* The Herbert F. Johnson Museum of Art at Cornell University 
* Čung-jin ta-ša 
* John Hancock Tower 
* Pyramide du Louvre 
* National Gallery
* Rock and Roll Hall of Fame
* Internát Massachusetts Institute of Technology

## Podobní tvorcovia
* Arata Isozaki 
* Walter Gropius 
* Rem Koolhaas

## Referencie

## Iné projekty
 

Kategória:Architekti USA
Kategória:Modernistickí architekti
Kategória:Čínski architekti
Kategória:Absolventi MIT
Kategória:Storoční ľudia
Kategória:Naturalizované osobnosti USA
Kategória:Osobnosti USA čínskeho pôvodu
Kategória:Členovia Académie des beaux-arts
Loft

**Loft** môže byť:
* typ bytu, pozri loft (byt)
* v golfe:
**úder pre vysokú loptičku
**uhol sklonu úderu
* hudobná skupina, pozri loft (hudobná skupina)
* technika 3D modelovania, pozri loft (3D)
* nemecký film z roku 1985, pozri Loft (film z roku 1985)
* anglický názov japonského filmu Rofuto

**LOFT** môže byť:
* Nuclear fuel response to reactor accidents
* Line Oriented Flight Training
Prímus

**Prímus** alebo **donucovacie právo** môže byť:
* do 19. storočia (najmä v stredoveku) právo spočívajúce v povinnosti spojenej s vlastníctvom nehnuteľnosti, poddanstvom či inkolátom, neodoberať isté predmety, spravidla potraviny a nápoje, prípadne neuspokojovať určité potreby denného života u osoby inej ako u oprávneného, pozri prímus (stredovek)
* v súčasnom práve: ustanovenie v zmluve medzi dvoma subjektmi, ktoré jednu či obidve zmluvné strany zaväzuje uzavrieť pri realizácii zmluvy zmluvu s treťou osobou
* v cirkevnom práve: názov pre niektoré druhy právnych povinností v cirkevnom práve, pozri prímus (cirkevné právo)

**Prímus** môže byť zastarano: 
* nútený prístup do určitej organizácie 
* nútené používanie určitého zariadenia

## Pozri aj
* lénny prímus
Konvoj

**Konvoj** môže byť:
*skupina navzájom spolupracujúcich vozidiel alebo lodí cestujúcich po rovnakej trase na vzájomnú podporu, pozri konvoj (organizovaná skupina vozidiel)
*ozbrojený sprievod (vrátane vozidiel, lietadiel a pod.) takejto skupiny
*ozbrojený či policajný sprievod zajatcov alebo odsúdencov
*rad vozov alebo somárov s nákladom potrieb pre vojsko idúci za vojskom a sprevádzaný strážou
*prenesene:
**rad, skupina ľudí sprevádzajúcich nejakú dôležitú osobnosť
**dlhá kolóna vozidiel
Správny orgán

**Správny orgán** je vo všeobecnosti pomerne samostatná, organizačne vyčlenená zložka správnej organizácie verejnej správy, vybavená príslušnou právomocou a pôsobnosťou. Na Slovensku je správny orgán definovaný v § 1 zákona č. 71/1967 Zb. o správnom konaní ako "štátny orgán, orgán územnej samosprávy, orgán záujmovej samosprávy, fyzická osoba alebo právnická osoba, ktorej zákon zveril rozhodovanie o právach, právom chránených záujmoch alebo povinnostiach fyzických osôb a právnických osôb v oblasti verejnej správy." 

Konanie, v ktorom v oblasti verejnej správy správne orgány rozhodujú o právach, právom chránených záujmoch alebo povinnostiach fyzických osôb a právnických osôb, ak osobitný zákon neustanovuje inak, nazývame správne konanie.

Ďalšie podrobnosti sú uvedené v citovanom zákone.

Kategória:Správne právo
Budova Slovenského národného múzea

**Budova Slovenského národného múzea** môže byť:

* budova na Dunajskom nábreží v Bratislave, pozri Hlavná budova Slovenského národného múzea
* budova v Martine, pozri Budova Slovenského národného múzea (Martin)
Bauhaus

**Bauhaus** môže byť:
*skrátene Staatliches Bauhaus (býv. nemecká avantgardná architektonická a umeleckopriemyselná vysoká škola)
*architektornický a dizajnérsky štýl často spájaný s touto školou, pozri pod Staatliches Bauhaus
*budovy tejto školy:
**Budova Bauhausu v Dessau
**Kunstgewerbeschule Weimar
* britská hudobná skupina, pozri Bauhaus (hudobná skupina)
* názov reťazca predajní domácich potrieb, pozri Bauhaus (podnik)

## Pozri aj
* Bauhaus-Universität Weimar
* Bauhaus Luftfahrt
* Bauhaus-Archiv
* Bauhaus-Museum
Lokus (genetika)

**Lokus** alebo **génový lokus** alebo **génové miesto** je úsek molekuly DNA (chromozómu) obsahujúci jeden gén. Forma génu na lokuse predstavuje alelu. Na základe toho môžu byť jedinci s rovnakými alelami (homozygoti recesívni alebo dominantní) alebo s rozdielnymi (heterozygoti). Na jednom lokuse sa môže nachádzať jedna alebo viac alel. Lokus na chromozóme sa zapisuje v tvare: 6p21.3 (kde 6 – číslo chromozómu, p – krátke ramienko, 21 – číslo prúžku, 3 – konkretná pozícia v prúžku).

Kategória:Genetika
Kemi

**Kemi** je obec ležiaca na rovnomennej rieke vo fínskej provincii Laponsko.

Na území obce žije 23 424 obyvateľov. Obec leží na území s veľkosťou 91,96 km², z čoho 1,25 km² sú vodné plochy. Hustota zaľudnenia je 256,2 obyvateľov na km².

## Partnerské mestá
*  Tromsø, Nórsko
*  Volgograd, Rusko
*  Liptovský Mikuláš, Slovensko
*  Newtownards, Severné Írsko, Spojené kráľovstvo
*  Stoličný Belehrad, Maďarsko

## Iné projekty

Kategória:Mestá vo Fínsku
Kategória:Prístavné mestá vo Fínsku
Kategória:Prístavné mestá Baltského mora
Kategória:Laponsko (Fínsko)
Architektonická kompozícia

:*Tento článok je o *'architektonickej kompozícií**.''

Pojem ''kompotizacia'' je širokoobsahový a jeho [[interpretácia]] je odlišná nielen v rámci jednotlivých [[umenie|umení]], ale aj u jednotlivých [[autor]]ov. Pojem **architektonická kompozícia** je obsahovo užší. Definície samotného pojmu kompozície zaznamenali podstatný vývoj nielen v celom historickom priereze teórie architektúry, ale i v ostatných desaťročiach.

Vytvárať architektonickú kompozíciu znamená teda v našom chápaní, vytvárať priestorovú kompozíciu, ktorej kvalita je o to vyššia, čím viac sa podarí spojiť jej materiálne časti a aspekty zjednocujúcou silou nosnej myšlienky, v ktorej sú vzájomne sprostredkované obsah, funkcia, konštrukcia a forma. Je to proces „hľadania, objaveného narábania s priestorom a materiálom. Je to hra plná fantázie so svetlom, proporciou, rytmom, harmóniou.“

Pojem „[[kompozícia]]“ je úzko spätý s pojmom „[[forma]]“. Obidva tieto pojmy sú tak blízke, že ich môžeme oddeliť iba teoreticky. K základným vizuálnym vlastnostiam formy patria: [[tvar]], [[veľkosť]], [[farba]], [[textúra]], [[poloha]], [[orientácia]] a [[vizuálna inercia]]. K základným elementom formy v priestore sú: [[bod]], [[línia]], [[plocha]], [[objem]].

**Kompozícia*' je predstavovaná *súborom kategórií* – vlastností elementov formy, nástrojov a mier ich zmien ako rytmus, eurytmia, symetria, asymetria, zhoda, nuansa, kontrast a pod.

== Referencie ==
* FINKA, M. a kol.: *Architektonická kompozícia'', Road Bratislava, 1994, 162 s.

Kategória:Teória architektúry
Institut de droit international

[250px|thumb|right|Členovia ústavu na stretnutí v [Krakove (2005).]]
**Institut de droit international** **(IDI)** ("Ústav medzinárodného práva") je organizácia, ktorá sa venuje štúdiu a výskumu medzinárodného práva. Jeho členovia sú všeobecne považovaný za popredných medzinárodných právnikov.

Každý polrok sa organizuje kongres na ktorom organizácia študuje aktuálne medzinárodné právo a predkladá mu môžné riešenia.

Zatiaľ čo odporúčania ústavu zastrešujú medzinárodné právo v jeho viacerých formách, veľa jeho riešení sa týka hlavne ľudských práv a mierových diskusií. To je dôvod, prečo organizácia získala v roku 1904 Nobelovu cenu za mier.

Ústav založili Gustave Moynier a Gustave Rolin-Jaequemyns, spolu s deviatimi ďalšími renomovanými medzinárodnými právnikmi 8. septembra 1873 v *Salle de l'Arsenal* v Gentskej radnici v Belgicku.
 
Zakladateľmi z roku 1873 sú:
* Pasquale Stanislao Mancini (Rím), Prezident 
* Emile de Laveleye (Liege) 
* Tobias Michael Carel Asser (Amsterdam) 
* James Lorimer (Edinburgh) 
* Wladimir Besobrassof (Petrohrad) 
* Gustave Moynier (Ženeva) 
* Jean Gaspar Bluntschli (Heidelberg) 
* Augusto Pierantoni (Neapol) 
* Charles Calvo (Buenos Aires) 
* Gustave Rolin-Jaequemyns (Ghent) 
* David Dudley Field (New York)

## Externé odkazy
* IDI na oficiálnom webe Nobelovej ceny
* Oficiálna stránka

Kategória:Medzinárodné právo
Kategória:Nositelia Nobelovej ceny za mier
Camillo Benso

**Camillo Benso** alebo **Camillo Benso, gróf z Cavouru** (po taliansky *Camillo Benso, conte di Cavour*; * 10. august 1810, Turín , Taliansko - † 6. jún 1861, Turín) bol v rokoch 1852–1861 (s prestávkou) predseda vlády Sardínsko-piemonstského kráľovstva a v roku 1861 krátko prvý predseda vlády Talianska. Bojoval za zjednotenie Talianska na diplomatickom poli, je architektom talianskej ústavy. Ako politik a podnikateľ podporoval rozvoj priemyslu,výstavbu železníc a prístavov. Sám založil továreň na umelé hnojivá a snažil sa o modernizáciu poľnohospodárstva.

## Iné projekty

Kategória:Talianski politici
Kategória:Predsedovia vlády Talianska
Kategória:Talianski slobodomurári
Kategória:Osobnosti z Turína
Kategória:Nositelia Radu svätého Alexandra Nevského
Kategória:Nositelia veľkokríža Radu čestnej légie
Milan Šavlík

**Milan Rastislav Šavlík** (* 1. november 1928, Šenkvice – † 31. júl 2003) bol slovenský architekt. Zúčastnil sa mnohých architektonických súťaží a publikoval v odbornej praxi.

## Štúdiá
* 1945 – 1950 - ČVUT v Prahe
* 1955 – SVŠT v Bratislave
* 1956 – 1959 – Akadémia výtvarných umení v Prahe

## Významné realizácie
* Vysokoškolský internát, Nitra, 1959
* Obytný blok *Stred* s kolonádou, Piešťany, 1959-1962
* Detská nemocnica, Žilina, 1950 – 1980
* Niekoľko obytných domov v Bratislave /Palisády, Sokolská, Sabóova ul./, 1954
* Sanatórium a balneoterapia Krym, Trenčianske Teplice
* Nemocnica v Galante, 1966 – 1980
* Nemocnica s poliklinikou v Trebišove, 1968 – 1978
* Univerzitná nemocnica Bratislava – Nemocnica akademika Ladislava Dérera na Kramároch, Bratislava, 1958 - 1961, spoluautori: Oldrich Černý, Štefan Imrich, Richard Pastor, Jaroslav Rajchl
* Záv. Kluby v N.P. Trikota vo Vrbovom, 1970
* N.P. Tesla v Nižnej, 1976
* Fakultná nemocnica s poliklinikou v zdravotnom areáli Bratislava – Rázsochy

## Ocenenia
* 1976 – Cena Dušana Jurkoviča - Sanatórium a balneoterapia Krym v Trenčianskych Tepliciach

## SAS
Na Slovensku iniciátormi založenia Bloku (komory architektov) boli Eugen Kramár, Štefan Svetko, Štefan Šlachta a Marián Marcinka. K nim sa 22.apríla 1991 pripojili architekti Jaroslav Žbirka, Ivan Kočan, Lubomír Mrňa, Eva Vršanská, Milan Šavlík, Matúš Dulla, Peter Havaš a inžinier Teodor Bílek v zasadacej miestnosti Spolku architektov Slovenska na Panskej ulici schválili Programové vyhlásenie Bloku a písomne požiadali Spolok architektov Slovenska o zaregistrovanie v súlade s jeho stanovami ako organizačná zložka, združenie, skupina.

## Zdroje
* Dulla, Matúš: Slovenská architektúra od Jurkoviča po dnešok, Perfekt, 2007
* Dulla, Matúš, Moravčíková, Henrieta: Architektúra Slovenska v 20. storočí, Slovart, 2002
* RABAY, František – Švošov: Encyklopédia Slovenska R – Š, V. zväzok, SAV Bratislava, 1981
* http://www.architekt.cz/index.php?aktualitaID=141 
* http://www.komarch.sk/Magazine/Clanok.asp?ClanokID=11&VydanieKOD=71&Magazine=forum

## Referencie

## Externé odkazy
* Piešťanskí stavitelia: MilanN R. Šavlík 

Kategória:Slovenskí architekti
Kategória:Osobnosti zo Šenkvíc
Kategória:Držitelia Ceny Dušana Jurkoviča
Eiður Guðjohnsen

**Eiður Smári Guðjohnsen** (* 15. september 1978, Reykjavík, Island), známy ako Eidur Gudjohnsen, je bývalý islandský futbalista, ktorý hrával na poste  útočníka. 

Pôsobil v FC Barcelona, anglickej Premiership najmä za Chelsea, po tom čo si spravil meno s Bolton Wanderers FC vo Football League Championship. Bol kapitánom islandskej reprezentácie a často považovaný za najlepšieho islandského futbalistu v histórii. Je synom Arnóra Guðjohnsena, bývalého profesionálneho futbalistu.

## Úspechy
**Chelsea**
*FA Premier League: 2004–05, 2005–06
*Football League Cup: 2004–05
*FA Charity/Community Shield: 2000, 2005

**Barcelona**
*La Liga: 2008–09
*Copa del Rey: 2008–09
*Supercopa de España: 2006, 2009
*Liga majstrov UEFA: 2008–09
*Superpohár UEFA: 2009

## Referencie

Kategória:Islandskí futbalisti
Kategória:Hráči Chelsea FC
Kategória:Hráči FC Barcelona
Kategória:Hráči PSV Eindhoven
Kategória:Hráči KR Reykjavik
Kategória:Hráči AS Monaco FC
Kategória:Hráči FA Premier League
All Nippon Airways Company

**All Nippon Airways Company, Limited** (skratka: **ANA**; ; doslova: *Všejaponská letecká dopravná akciová spoločnosť*) je japonská letecká spoločnosť so sídlom v Tokiu a zároveň dcérska spoločnosť ANA Holdings. Spoločnosť má hlavné základne na tokijských medzinárodných letiskách Narita a Haneda. Sekundárne základne má na medzinárodných letiskách Kansai a Itami v Osake. Medzi ďalšie základne spoločnosti patrí Medzinárodné letisko Čúbu v Nagoji, Letisko Naha na ostrove Okinava a Nové letisko Čitose neďaleko mesta Sapporo. Dcérskymi spoločnosťami All Nippon Airways sú regionálna ANA Wings, charterová Air Japan, nízkonákladová Vanilla Air a spoločnosť Pan Am International Flight Academy, ktorá je jedinou zostávajúcou divíziou kedysi známej americkej leteckej spoločnosti Pan American World Airways.

Za dátum založenia spoločnosti All Nippon Airways možno de facto považovať 27. december 1952, kedy vznikla *Japan Helicopter & Aeroplane Transports Co., Ltd.* (), ktorá bola v decembri 1957 premenovaná na *All Nippon Airways Co., Ltd.* (skratka: *ANA*). V októbri 1999 sa All Nippon Airways stali členom aliancie leteckých spoločností Star Alliance. V roku 2013 došlo k transformácii ANA na holdingovú spoločnosť ANA Holdings, v rámci ktorej od apríla 2013 funguje ako dcérska spoločnosť *All Nippon Airways Co., Ltd.*, založená 2. apríla 2012.

## Destinácie
All Nippon Airways v súčasnosti lietajú do 97 pravidelných a sezónnych destinácií v Ázii, Austrálii, Európe a Severnej Amerike.

### Codeshare
All Nippon Airways majú tzv. codeshare dohodu a v súčasnosti prevádzkujú spoločné lety so spoločnosťami:  

## Flotila

[thumb|Turistická trieda na palube [Boeing 787 Dreamliner|Boeingu 787-8 spoločnosti All Nippon Airways]]
[thumb|Premium Economy trieda v [Boeing 777|Boeingu 777-300ER]]
thumb|Obchodná trieda v Boeingu 777-300ER
thumb|Prvá trieda v Boeingu 777-300ER
thumb|Občerstvenie podávané v obchodnej triede počas letu Tokio-Narita – Šanghaj-Pchu-tung

### Súčasná flotila
Flotila All Nippon Airways pozostávala v máji 2019 z nasledujúcich lietadiel:





## Referencie

## Iné projekty

## Externé odkazy
* Oficiálna stránka

Kategória:Organizácie založené v 1952
Kategória:Letecké spoločnosti Japonska
Kategória:ANA Group
Pásové okno

**Pásové okno** je výrazový architektonický prvok presklievajúci fasádu v priebežných pásoch. 

Malo veľký prínos pre architektúru hlavne po aplikovaní nových konštrukčných systémov za použitia železobetónu alebo oceľových skeletov, čím bolo možné po prvýkrát oslobodiť dispozíciu jednotlivých podlaží, tak aby bola navzájom nezávislá. Vďaka tomu sa otvoril priestor pre voľné usporiadanie priečelí a  ich výrazné horizontálne členenie.

Pásové okno patrí k hlavným výrazovým prostriedkom  funkcionalizmu, pričom samotný Le Corbusier ho uvádza  v jednom zo  svojich piatich bodov novej architektúry. Tento prvok je výrazný predovšetkým na polyfunkčných a administratívnych budovách z tohto obdobia.

Kategória:Architektonické prvky
CBT

**CBT** môže byť:
* rozhlasová stanica, pozri CBT (AM)
* Chicago Board of Trade
* Cincinnati Bell Telephone
* Cock and ball torture
* Cognitive behavioral therapy
* Commonwealth Bank Trophy
* Complete binary tree
* Compulsory Basic Training 
* Computer-based testing
* Computer-based training
* Confederação Brasileira de Tênis
* Core-based trees
* Coulomb Blockade Thermometer
Lokus

**Lokus** môže byť:
*v genetike: miesto na chromozóme, kde je umiestnený určitý gén, pozri lokus (genetika)
*v šachu: typická vzájomná poloha určitých polí alebo kameňov pri konštrukčnom rozbore určitého námetu, pozri lokus (šach)
Segnerova kúria

**Segnerova kúria** je budova v Bratislave v Starom Meste na Michalskej 7.

Dal si ju postaviť významný prešporský mešťan Andreas Segner, čo bol bohatý obchodník so šľachtickým titulom. Narodil sa tu Ján Andrej Segner (syn Andreasa), ktorý sa preslávil vynálezom tzv. Segnerovho kolesa z roku 1750, ktoré používa reakciu vodného kolesa. Bol známy aj ako lekár, fyzik, profesor prírodných vied, matematiky a člen niektorých vedeckých spoločností.

## Referencie

Kategória:Kúrie v Bratislave
Zoznam najvyšších stavieb na Slovensku

Toto je **zoznam najvyšších stavieb na Slovensku**. Zoznam obsahuje všetky stavby, ktoré sú klasifikované do dvoch hlavných typov – budovy (B) a inžinierske stavby (IS).

Zoznam nie je úplný. 

## Dokončené

## Zničené

## Časová os

## Referencie

## Pozri aj
* Zoznam najvyšších stavieb na svete
* Zoznam rozhľadní na Slovensku
* Zoznam najvyšších budov v Bratislave
* Zoznam najvyšších budov v Žiline
* Zoznam najvyšších stavieb na Slovensku podľa okresu
* Zoznam najvyšších stavieb v Európskej únii

## Externé odkazy
* skyscraperpage.com Možnosť tvorby diagramov najvyšších stavieb 


Slovensko
Najvyššie stavby na Slovensku
Zoznam najvyšších budov na Slovensku

Toto je **zoznam najvyšších budov na [[Slovensko|Slovensku]]**. Obsahuje budovy podľa opatrenia Štatistického úradu SR č. 128/2000 Z. z., ktorým sa vyhlásila klasifikácia stavieb. Patria sem bytové a nebytové budovy, priemyselné haly, budovy pre vzdelávanie, šport, budovy na vykonávanie náboženských aktivít a iné. Táto klasifikácia nezahŕňa inžinierske stavby ako komíny, dopravné stavby, priehrady a pod.

Najvyššia stavba na Slovensku, vysielač Dubník, má 318 metrov. Najvyššou slovenskou budovou je Eurovea Tower s výškou 168 metrov. Zároveň je to prvý a doposiaľ jediný mrakodrap na Slovensku.

Najviac výškových budov sa až na výnimky nachádza v Bratislave. Prakticky všetky nové navrhované výškové budovy sú v Bratislave. 

## Najvyššie budovy

## Vo výstavbe, navrhované

### Vo výstavbe

### Navrhnuté

## Referencie

## Pozri aj
* Zoznam najvyšších stavieb na Slovensku 
* Zoznam najvyšších budov v Bratislave


Kategória:Zoznamy najvyšších stavieb
Kategória:Slovenské zoznamy
Württembersko-Bádensko

left|80px
[náhľad|'''Württembersko-Bádensko''' (''modrým'') na mape dnešnej spolkovej krajiny [Bádensko-Württembersko]]
**Württembersko-Bádensko** () bola spolková krajina v Nemecku vytvorená po druhej svetovej vojne v roku 1945 v americkej okupačnej zóne z predchádzajúcich krajín Bádensko a Württembersko. Jej hlavným mestom bol Stuttgart. V roku 1952 bolo Württembersko-Bádensko zlúčené s Württemberskom-Hohenzollernskom a Bádenskom do súčasnej spolkovej krajiny Bádensko-Württembersko.

Kategória:Historické regióny v Nemecku
Kategória:Historické územia v Nemecku
Ondrejský kríž

thumb|right|Ondrejský kríž na vlajke.
thumb|right|Vlajka vojenskej námornej flotily Ruska.

**Ondrejský kríž** je kosý kríž symbolizujúci ukrižovanie apoštola Ondreja. Používa sa na vlajkách a symboloch niektorých štátov a území. V 19. storočí sa výraz používal aj v architektúre na označenie rámov z dvoch lát usporiadaných v tvare písmena „X“.

## Symbolika ondrejského kríža
### Vlajka Škótska

Škótska zástava je jednou z najstarších štátnych vlajok na svete. Jej vznik sa podľa legendy datuje do roku 832, keď kráľ Škótov Angus pred bitkou s Anglosasmi uvidel na nebi znamenie kríža v podobe písmena X, na ktorom bol ukrižovaný ctiteľ Škótska apoštol Ondrej.

### Vlajka ruskej vojenskej námornej flotily
Kríž svätého Ondreja je základom vlajky ruskej vojenskej námornej flotily, ktorá bola založená Petrom I. v roku 1696 a oficiálne potvrdená v roku 1703.

## História vlajky
Zo začiatku bola vlajka bielo-modro-červená trikolóra. Od roku 1709 sa na vlajke objavila iba jedna z týchto farieb.

Za vlády Anny Ivanovny (1730 - 1740) a Kataríny II. Veľkej (1762 - 1795) sa za zástavu námornej flotily Ruska považovala čistá biela vlajka, na ktorej bol ondrejský kríž umiestnený v pravom hornom rohu pri žrdi vlajky. Neskôr zapĺňal celý priestor vlajky.

Vlajka vojenskej námornej flotily Ruska, ktorej súčasťou je ondrejský kríž sa používala do roku 1918, kedy ju nahradila vlajka RSFSR.

Ondrejská vlajka bola znova prijatá za námornú vlajku ruskej flotily v roku 1991 a je ňou až dodnes. Oficiálne bola uznaná za námornú vlajku zákonom č. 162 zo dňa 29. decembra 2000.

Kategória:Vlajky
Kategória:Kresťanské symboly
Württembersko-Hohenzollernsko

[náhľad|'''Württembersko-Hohenzollernsko''' (červeným) na mape dnešnej spolkovej krajiny [Bádensko-Württembersko]]
**Württembersko-Hohenzollernsko** () je bývalá spolková krajina v Nemecku. Vznikla z južnej časti spolkovej krajiny Württembersko a z bývalej Pruskej provincie Hohenzollernsko. Táto krajina mala rozlohu 10 406 km², a mala asi jeden milión obyvateľov. Hlavné mesto krajiny bol Tübingen. Po druhej svetovej vojne sa krajina stala súčasťou Francúzskej okupačnej zóny. V roku 1952 bolo Württembersko-Hohenzollernsko zlúčené s Württemberskom-Bádenskom a s (*Južným*) Bádenskom a vytvorili tak dnešnú nemeckú spolkovú krajinu Bádensko-Württembersko.

Kategória:Historické regióny v Nemecku
Kategória:Historické územia v Nemecku
GAZ

**GAZ** alebo **gaz** môže byť:
* skratka a obchodná značka ruského automobilového výrobcu, pozri Gorkovskij avtomobiľnyj zavod
* perzská cukrovinka, pozri gaz (cukrovinka)
* stará perzská jednotka dĺžky, pozri gaz (dĺžková miera)
Budova Ríšskeho snemu

**Budova Ríšskeho snemu** môže byť:
*Budova Ríšskeho snemu (Berlín)
*budova fínskeho parlamentu (fín. Eduskuntatalo; šv. Riksdagshuset), pozri Eduskuntatalo
*budova švédskeho parlamentu, pozri Riksdagshuset
Ausstellungsgebäude der Wiener Secession

right|thumb|Výstavná budova Viedenskej secesie

**Ausstellungsgebäude der Wiener Secession** (doslova "Výstavná budova/výstavný pavilón Viedenskej secesie") alebo skrátene **Secession(sgebäude)** je budova v centre Viedne, dielo architekta J. M. Olbricha postavené v rokoch 1897 - 1898.

## Stavba
Koncept budovy pozostáva z jednoduchých geometrických tvarov. Je postavená na základe v tvare štvorca. Vo vnútri budovy sa nachádza veľká sála so skleneným zastrešením. Najdominantnejšou časťou je kupola z pozláteného bronzu prelamovaného do tvaru vavrínového lístia. Kupola je obklopená štvoricou menších vežičiek. Celá stavba je hojne zdobená. V pôvodnom koncepte bol však motív zlátenej kupoly dvakrát, teda na oboch stranách hlavného vstupu.

## Viedenská secesia
Nad portálom sa nachádza nadpis:

*„Každej dobe jej umenie, každému umeniu jej slobodu“* (Ludwig Hevesi)

V motte je naznačený program hnutia *Viedenská secesia*. To založili v roku 1897 ako reakciu na vtedajšie oficiálne akademické učenie. Zakladateľmi je skupinka umelcov Gustav Klimt, Jozef Hoffmann a Otto Wagner (J. M. Olbrich bol jeho žiak). Cieľom bolo postaviť sa proti s takou architektúrou a umením, ktoré bude zodpovedať rozvoju a modernej spoločnosti. Skupina *Viedenská secesia* sa snažila kontrolovať bohatosť organickej výzdoby a hľadala strohejšie motívy v kvádrových blokoch. Uprednostňovali geometrický detail. 
Budova naznačovala sebavedomie viedenskej avandgardy, kde sa stretávali predstavitelia hnutia. Vtedajšia kritika však označila toto dielo za *„dom zlatej kapusty“*.

## Literatúra
* F. Prinaova, E. DEmartimon,: *1000 let architektury*, Slovart, Praha 2006, str.: 280
* j. Pichoan,: *Dejiny umenia 12*, Ikar 2002, ISBN 80-551-0176-0

Kategória:Secesné stavby v Rakúsku
Kategória:Stavby vo Viedni
Kategória:Architektúra z 1898
Rage Against the Machine (album)

***Rage Against the Machine*** vydaný 3. novembra 1992 je eponymný debutový album americkej ľavicovo orientovanej metalovej kapely Rage Against the Machine. 

## V skratke o albume

Album má kontroverzný obal zobrazujúci vietnamského budhistického mnícha Thich Quang Duca, ktorý sa upálil na protest proti diktátorovi Ngo Dinh Diemovi. Album mal veľký úspech (bol trikrát platinový). Pieseň „Killing in the Name“ sa objavila na soundtracku k počítačovej hre GTA: San Andreas, pieseň „Wake Up“ na soundtracku k filmu Matrix a „Bombtrack“ a „Take the Power Back“ na soundtracku k filmu *Takí normálni zabijaci*.

## Skladby
Všetky skladby zložila celá kapela RATM, texty napísal Zack de la Rocha.

# „Bombtrack“ – 4:05
# „Killing in the Name“ – 5:14
# „Take the Power Back“ – 5:37
# „Settle for Nothing“ – 4:48
# „Bullet in the Head“ – 5:09
# „Know Your Enemy“ – 4:55
# „Wake Up“ – 6:04
# „Fistful of Steel“ – 5:31
# „Township Rebellion“ – 5:24
# „Freedom“ – 6:06

## Zostava

* Zack de la Rocha – vokály
* Tim Commerford – basová gitara
* Brad Wilk – bicie, perkusie
* Tom Morello – gitary

Kategória:Albumy Rage Against the Machine
Bádensko (1945 – 1952)

[náhľad|'''Bádensko''' (žltým) na mape dnešnej spolkovej krajiny [Bádensko-Württembersko]]
**Bádensko** (), od 2. decembra 1946 **Južné Bádensko** () je bývalá spolková krajina v Nemecku. Bola vytvorená z južnej polovice predošlej spolkovej krajiny Bádensko a stala sa súčasťou Francúzskej okupačnej zóny. V roku 1952 bolo (*Južné*) Bádensko zlúčené s Württemberskom-Bádenskom a Württemberskom-Hohenzollernskom a vytvorili tak dnešnú nemeckú spolkovú krajinu Bádensko-Württembersko.

Kategória:Historické regióny v Nemecku
The Burning Red

**The Burning Red** z roku 1999 je tretí album americkej thrash metalovej skupiny Machine Head. Dodnes je vďaka svojmu neveľmi thrashovému zvuku, rapovým prvkom, progresivite a zvukovým experimentom ich najkontroverznejším a do istej miery nepochopeným dielom.

## Zoznam skladieb
# "Enter the Phoenix" – 0:53
# "Desire to Fire" – 4:49
# "Nothing Left" – 4:05
# "The Blood, the Sweat, the Tears" – 4:11
# "Silver (Take My Hand)" – 3:52
# "From This Day" – 3:56
# "Exhale the Vile" – 4:57
# "Message in a Bottle" (coververzia skladby od The Police) – 3:32
# "Devil with the King's Card" – 4:05
# "House of Suffering" (coververzia skladby od Bad Brains)[*]
# "Alcoholocaust" [*]
# "I Defy" – 3:42
# "Five" – 5:18
# "The Burning Red" – 6:44

[*] = bonusy na japonskej edícii

## Single
* From This Day 
* Silver (Take My Hand) 
 
## Výroba albumu
* Robert Flynn - spev, gitary
* Adam Duce - basová gitara, vokály 
* Ahrue Luster - sólová gitara
* Dave McClain - bicie 

Kategória:Hudobné albumy z 1999
Kategória:Albumy skupiny Machine Head
Krútený kábel

**Krútený kábel** (krútený vodič, krútená dvojlinka) je technológia ochrany vodičov kábla proti elektrickému šumu a elektromagnetickému rušeniu zakrútením páru vodičov navzájom. Jednotlivé vodiče v kábli sú uložené v pároch, pričom páry sú skrútené navzájom okolo seba. Vodiče v páre sú rovnocenné (žiaden z vodičov nie je pripojený na zem, alebo zdroj napätia) preto sa takýto kábel označuje tiež ako symetrický kábel. 

## Technológia
Dôvodom zakrúcania vodičov je, že definované skrútenie pomáha redukovať vzájomné presluchy a šumy z vonkajšieho prostredia a zároveň bráni vyžarovaniu z vodičov do prostredia (resp. do susedných vodičov). Zakrútené vodiče majú zvýšenú odolnosť voči súhlasnému typu rušenia (napätiu indukovanému do oboch vodičov súčasne) pretože vplyvom opačnej fázy sa indukované napätie navzájom vyruší. Kvôli zabráneniu vzájomných presluchov medzi pármi v jednom kábli (káblovom zväzku) majú jednotlivé páry rôzne skrútenia (rôzny počet skrútení na jednotku dĺžky). Čím je väčší počet zakrútení na jednotku dĺžky, tým je kábel kvalitnejší. Pre zvlášť elektromagneticky zarušené prostredie (alebo naopak pre prostredie vyžadujúce minimálny vyžarovaný elektromagnetický šum) sa používa dodatočné tienenie pre celý kábel zvlášť - tienenie fóliovaním alebo(a) opletaním (opletením je na povrchu kábla vytvorená sieťka).

## Použitie
Krútené vodiče sa najčastejšie používajú v telefónnej technike a pri diaľkovom prenose dát. Neskôr sa začala používať v počítačových sieťach ako náhrada koaxiálneho kábla. Tu sa táto technológia označuje ako krútená dvojlinka.

## Izolácia
Plášť kábla sa vyrába obvykle z PVC rôznej tvrdosti a farebnosti - podľa použitia. Vyrábajú sa aj verzie plášťa odolné voči poveternostným vplyvom a so zabudovaným nosným lankom. Telefónne káble majú na povrchu mimoriadne chemicky a mechanicky odolnú izoláciu pre priame uloženie do zeme.

Jednotlivé krútené páry, resp. vodiče v kábli sú farebne rozlíšené. Obvykle je jeden vodič páru celý homogénne označený jednou farbou a jemu prislúchajúci pár obsahuje farebný pásik tej istej farby. Napr. vodič je modrý a k nemu prislúchajúci pár je biely s modrým pásikom (bielo-modrý). V sieťach Ethernet sa pre jednotlivé páry používa kombinácia farieb: bielo-oranžová/oranžová, bielo-zelená/zelená, bielo-modrá/modrá, bielo-hnedá/hnedá. 

V mnohožilových kábloch (môže byť aj viac ako 100 párov), kedy jednoducho nemáme toľko jednoznačných farebných odtieňov na označenie jednotlivých vodičov, sa obvykle druhý párový vodič označuje len jednou farbou (obvykle homogénna biela alebo homogénna žltá). Prvý párový vodič potom môže byť označený aj pásikovaním. Je to menej pohodlné, pretože pri zisťovaní prislúchajúceho páru musíme kábel rozpliesť, aby sme videli, ktoré vodiče sa navzájom ovíjajú.

Kategória:Káble
Baden-Baden

**Baden-Baden** je mesto v spolkovej krajine Bádensko-Württembersko v Nemecku. Leží na západe krajiny pri pohorí Schwarzwald, vo vládnom obvode Karlsruhe.

Mesto ktoré má štatút nezávislého mestského okresu je najmenším z deviatich takýchto miest v spolkovej krajine Bádensko-Württembersko.

Baden-Baden je predovšetkým známy ako populárne kúpeľné mesto. Konajú sa tu taktiež rozličné festivaly. Do roku 1931 sa mesto nazývalo jednoducho *Baden*, často sa mu hovorilo aj *Baden in Baden* ("Baden v Badensku"), neskôr bol názov skrátený na *Baden-Baden*. V roku 1997 Medzinárodný olympijský výbor dal Baden-Badenu štatút mesta *olympijského*.

## Dejiny
Kvôli prítomnosti horúcich soľných prameňov tu prvé kúpele postavili už Rimania. V 1. storočí tu založili kúpeľné mesto, po celom obvode obohnané hradbami, v 3. storočí však bolo zničené. Po rekonštrukcii tu odpočívali členovia európskych kráľovských rodov a neskôr sa mesto stalo známym moderným letoviskom s ešte obľúbenejším kasínom. 

Pôvodné kasíno v *Kúpeľnom dome* je doposiaľ jedným z najnavštevovanejších pamiatok Baden-Badenu. Známe sú však tiež *Friedrichove* a *Augustinove kúpele*. Taktiež sa tu nachádzajú *Starý* a *Nový zámok*.

## Geografia
Baden-Baden leží na okraji pohoria Schwarzwald, v povodí malej rieky Oos, ktorá sa o 13 km ďalej, pod mestom Rastatt vlieva do rieky Murg.

## Známi rodáci
* Rudolf Höß (* 1900 - † 1947), SS-Obersturmbannführer (podplukovník) a veliteľ časti najväčšieho koncentračného tábora Auschwitz I.

## Partnerské mestá
*  Freital, Nemecko, 1990
*  Jalta, Ukrajina, 2000
*  Karlovy Vary, Česko, 1998
*  Menton, Francúzsko, 1961
*  Moncalieri, Taliansko, 1990

## Galéria

Stiftskirche Baden-Baden.JPG
Baden-Baden-Evangelische Stadtkirche-Ludwig-Wilhelm-Platz-04-gje.jpg
Baden-Baden-Festspielhaus-12-Nordwestseite-gje.jpg
Baden-Baden-Kurhaus-Casino-Florentiner Saal-66-Roulette-gje.jpg
Baden-Baden-Trinkhalle-120-Brautpaar-2010-gje.jpg
Baden-Baden-Frieder-Burda-Museum-18-gje.jpg
Baden-Baden-Caracalla-Therme-04-Spitalkirche-gje.jpg
Baden-Baden-Friedrichsbad-75-2021-gje.jpg
Baden-Baden-Altes Dampfbad-32-Friedrichsbad-Stiftskirche-2016-gje.jpg
Baden-Baden-Brenners Parkhotel-02-gje.jpg
Baden-Baden-Augustaplatz-48-Haeuser-gje.jpg
Baden-Baden-Lichtentaler Allee-360-Herbst-Bahn-Radfahrer-Pferdekutsche-2014-gje.jpg


## Iné projekty

Kategória:Mestá v Bádensku-Württembersku
Kategória:Kúpele v Nemecku
Spolkový dom

**Spolkový dom** môže byť:
* dom nejakého spolku
* Spolkový dom v Skalici
* alternatívny názov budovy švajčiarskeho parlamentu, pozri Federálny palác a Haus zum Schlossgarten
* bývalý parlament západného Nemecka v Bonne, pozri Bundeshaus (Bonn)
* budova v Berlíne v okrese Charlottenburg-Wilmersdorf, pozri Bundeshaus (Berlín)
Vianočný stromček

right|thumb|Ozdobený vianočný stromček
[náhľad|Vianočný stromček v kostole v [Poltár|Poltári]]
**Vianočný stromček** (iné názvy: **vianočný strom**, pre ruské prostredie: **jolka**, nárečovo: **jezuľan, polazník, kriskindl, kriskindel, kriskindla, podľažnik, krispán, strom(č)ek, májik**, na Dolnej zemi aj **kračúnski strom, drevo, borovka**, na severných Kysuciach aj **polažnička** aj **vianočná jedlička**) je ozdobený strom ako jeden zo symbolov Vianoc. Zdobí sa na Štedrý deň. Je to novodobá forma prastarého všeľudského symbolu života a prosperity, zelene. Od 20. storočia sa pod stromček kladú aj vianočné darčeky. Pod stromčekom je vždy položený tradičný betlehem s jezuliatkom, pastiermi, ovečkami v maštaľke, ktorý je vyrobený tradične z papiera, v bohatších rodinách bol aj vyrezavaný celý z dreva či s keramickými soškami.

## Vianočné stromčeky vo svete
Ozdobené vetvičky rozdávali aj koledníci. V niektorých krajinách sa zavesoval nad štedrovečerný stôl malý stromček, zavesený špičkou dolu.

V mestách mal vianočný stromček estetickú funkciu, v roľníckej kultúre v zmysle celkového charakteru štedrovečernej obradovosti prosperitnú a ochrannú funkciu (napr. sa ihličie podkladalo pod sliepky a podobne).

Tradícia ozdobovania stromčekov pochádza z nemeckých miest. Stromček sa najprv nezdobil sviečkami. Jedna z prvých správ o ozdobenom a osvetlenom vianočnom stromčeku v miestnosti je v brémskej kronike z roku 1570. Ozdobené vianočné stromčeky sa najskôr nachádzali v cechovných a remeselníckych domoch. Do súkromných priestorov začali prenikať až v polovici 17. storočia. V 18. a 19. storočí sa rozšírili aj do iných štátov. Najprv sa ujali v mestách, neskôr na vidieku. 

Zdobenie vianočných stromčekov spočiatku prijímali viac protestanti ako katolíci. Katolícka cirkev považovala tento zvyk za pohanský. Toto tvrdenie bolo čiastočne založené na pravde. Germánske kmene vraj tak kedysi pri zimnom slnovrate týmto spôsobom uctievali boha Wotana. Podobne aj Kelti ozdobenými stromčekmi alebo vetvami uctievali boha Slnka a jeho večný život.

## Vianočné stromčeky na Slovensku
Na Slovensko (kde nadviazali na starší zvyk ozdobovať budovy zelenými vetvičkami a prútmi) začali vianočné stromčeky prenikať do miest koncom 18. storočia z Nemecka a Rakúska, do roľníckej kultúry od konca 19. do 30. rokov 20. storočia, na severovýchodné Slovensko neskôr. Začiatkom 20. stor. sa pod stromček začali dávať darčeky pre členov rodiny. Okrem  vianočného stromčeka  sa do polovice 20. stor. zachovali v tradícii aj staršie obradové predmety, napríklad posledný snop, slamený stromček a podobne.  Vianočný stromček sa v súčasnosti ponecháva v dome obyčajne do Troch kráľov.

Na vianočný stromček sa tradične  priväzovali červené jabĺčka (ku kmeňu na najhrubšie konáre) a zdobil sa vlašskými orechmi obalenými v ligotavom papieri.

Na vianočný stromček sa nakoniec vždy tradične vešal  ligotavý staniol nastrihaný na tenké dlhé prúžky, ako pripomienka betlehemskej slamy.

## Referencie

## Zdroj

## Iné projekty

Kategória:Vianoce
Hôtel Tassel

**Hôtel Tassel** je mestský dom postavený Victorom Hortom v Bruseli pre belgického vedca a profesora Emileho Tassela v roku 1893 – 1894. Budova je umiestnená na ulici *Rue Paul-Emile Jansonstraat č.6* v Bruseli v Belgicku.
Hôtel Tassel bol v roku 2000 spolu s ďalšími jeho tromi mestskými domami (*Hôtel Solvay, Hôtel van Eetvelde a Dóm & Ateliér V. Horty*) zapísaný do Zoznamu svetového dedičstva UNESCO.

## Autor stavby
Victor Horta sa narodil 6. januára 1861 v Gente. Bol to svetovo uznávaný belgický secesný architekt. Počas siedmich rokov sa venoval štúdiu architektúry a hľadaniu nového architektonického výrazu. Victor Horta je jedným z prvých architektov, ktorí pri stavbe rodinných domov začali používať železo. Konštrukcie, ktorým je priznaný a jasne viditeľný systém spájania a nitovania dielov, sú na každom kroku a do detailov prepracované. Dovtedy sa bolo možné stretnúť s touto technológiou výstavby len u priemyselných a hospodárskych stavieb.

## Hôtel Tassel – Renovácia plánu–plochy
Prvou zmenou bolo to, že v dome odstránil klasické rozmiestnenie chodny a miestností. Dominantné schodisko umiestnené v strede budovy slúži ako spojivo medzi všetkými časťami domu. Toto rozvrhnutie vytvára plynulý dojem z priestorov, ktoré sú navzájom otvorené a tým vzniká novodobá koncepcia pôdorysu. Použitie hladkého muriva, výraznou soklovou zónou a korunnou rýmsou sa priečelie domu nenásilne včlenuje do okolitej zástavby. Dokonca aj prevedenie vypuklého arkiera len zdržanlivo naznačuje hľadanie nového spojenia ornamentu a konštrukcie.

## Hôtel Tassel – Prvoradosť zvlnených línií
Takmer celý dom je oslavou zvlnených tvarov, ktoré pochádzajú z rastlinnej ríše. Inšpirácia v prírode je čitateľná roznymi druhmi lián, popínavých viničov, *“zvlnené biče”* sa prelínajú v imaginárnom pohybe. V bujných krivkách na ne harmonicky nadväzujú a predĺžujú ich detaily zábradlia pri schodisku, stĺpiky ba aj trámy a iné kovové časti. Tie isté rastlinné motívy sa plazia po mozaikovej dlažbe a šplhajú sa na maľovku stien. 

Úzke stavebné parcely v Bruseli si vyžiadali potrebu umelo rozširovať interiér budov. Horta vyriešil tento problem tak, že do domu umiestnil veľké zasklené okná, ktorými prúdilo svetlo na všetky poschodia. Tým sa ešte viac umocnila vertikálna línia domu. Do nekonečna rozširujú interior aj zrkadlá osadené priamo proti sebe. 

V období keď inžinieri hľadali technické riešenia, využíval Horta všetky architektonické možnosti  ocele. Použitá bola dokonca aj ako dekoračný prvok. 

Výstavbou tohto domu sa dostavila konkrétna odpoveď na otázky týkajúce sa celistvosti umenia. Stavba podčiarkuje vzťah medzi štruktúrou, materiálom a ornamentom. Architekt sa tak stal inžinierom, dekoratérom aj bytovým architektom či koloristom súčasne v jednej osobe.

## Externé odkazy
* http://whc.unesco.org/en/list/1005
* http://hanser.ceat.okstate.edu/6083/victor_horta_tassel.htm 

Kategória:Stavby v Bruseli
Kategória:Lokality Svetového dedičstva v Belgicku
Kategória:Architektúra z 1893
Kategória:Secesné stavby v Belgicku
Povesť o založení Moskvy

**Povesť o založení Moskvy** rozpráva o ceste Juraja Dlhorukého z Kyjeva do Vladimíra k svojmu synovi Andrejovi Bogoľubskému. Cestou sa zastavil v chotári šľachtica Kučku. Slávnostné privítanie sa pre neho skončilo neúspechom.

Na tú dobu bol šľachtic veľmi bohatý človek. Sám seba považoval za bohatšieho ako ruské knieža. Bol hrdý na svoje nadobudnuté bohatstvo a poznanie a považoval sa za rovnoprávneho s kniežaťom. Keď sa však začal kniežaťu chváliť aký je bohatý, Jurajovi Dlhorukému sa chvastanie šľachtica nepáčilo. Preto ho dal Kučku usmrtiť a jeho synov poslal k svojmu synovi Andrejovi Bogoľubskému do Vladimíra a usadil sa v Moskve.

Kategória:Dejiny Moskvy
Kategória:Moskva
Reproduktor

**Reproduktor** môže byť:
* v elektroakustike: 
**elektroakustický menič na premenu elektrických kmitov na akustické, pozri reproduktor (elektroakustický menič) 
** nepresne: reproduktorová skriňa (ozvučnica v tvare debny so zabudovanou sústavou reproduktorov a elektrických prvkov), pozri pod reproduktorová sústava
* vo výpočtovej technike (staršie): stroj na prenos dát z jedného nosiča na druhý rovnakého typu (teda na duplikáciu dát), ktorý má aj možnosť porovnania týchto dát, najčastejšie duplikátor diernych štítkov alebo pások, pozri reproduktor (dáta)
* zriedkavo: reprodukčné zariadenie
Athlon 64

right|thumb|Athlon 64 v sockete 754
thumb|Athlon 64 3500+ (Venice) / socket 939
**Athlon 64** (známy aj ako *ClawHammer*, *Newcastle*, *Winchester*, *Venice*, *San Diego* a *Orleans*) je x86 mikroprocesor od firmy AMD, ktorý reprezentuje vstup 64-bitových procesorov firmy AMD na bežný spotrebiteľský trh. Uvedený bol 23. septembra 2003. Je založený na architektúre AMD64, je to prvý procesor s jadrom ôsmej generácie (K8) pre desktopové a mobilné počítače. Sú k dispozícii tri varianty, Athlon 64, Athlon 64 FX a dvojjadrový Athlon 64 X2.

Athlon 64 FX bol určený pre hardvérových nadšencov, bol vždy o jeden rýchlostný stupeň nad najrýchlejším Athlonom 64. Hoci jeho frekvencie sú omnoho vyššie, všetky procesory Athlon 64 FX majú vždy jedno jadro s výnimkou Athlonu 64 FX-60 (Toledo), ktorý bol uvedený 10. januára 2006. Všetky procesory Athlon 64 FX majú svoje multiplikátory úplne otvorené, čo je výhoda voči klasickým Athlonom 64.

Kategória:Procesory AMD
Grosvenor Bridge

**Grosvenor Bridge** (tiež často nazývaný *Victoria Railway Bridge*) je železničný most cez rieku Temža medzi Vauxhall Bridge a Chelsea Bridge. V skutočnosti sa skladá z dvoch mostov postavených v polovici 19. storočia.

Východná časť bola postavená v rokoch 1858 až 1860 pre *London, Chatham and Dover Railway* a privádzala železničnú dopravu na stanicu Victoria. Išlo o prvý železničný most cez rieku Temža v centre Londýna. Západná časť bola vybudovaná pre *London, Brighton and South Coast Railway*. Obidve časti boli v rokoch 1963 až 1967 rekonštruované a pôvodné piliere sú dnes zapuzdrené v betónovom kryte.

Na severnej strane mosta sa rozkladajú štvrte Pimlico a Chlesea. *Lister Hospital* a *Royal Chelsea Hospital* sa nachádzajú na severozápad. Na južnom brehu sa nachádzajú štvrte Nine Elms a Battersea. Blízko južného konca mosta je možno uzrieť dominantu elektrárne Battersea.

## Referencie

## Zdroj

Kategória:Mosty v Londýne
Kategória:Oceľové mosty
Kategória:Oblúkové mosty
Kategória:Architektúra z 1860
Kategória:Železničné mosty v Anglicku
Kategória:Mosty cez Temžu